OzLabs/hebrew-wiki-articles huggingface dataset:
Heavy Rotation

Heavy Rotation (בעברית: מחזוריות כבדה) הוא אלבום האולפן הרביעי של הזמרת-יוצרת האמריקאית אנסטייז'ה.<ref name=":0"></ref> האלבום יצא לאור ב-24 באוקטובר 2008 על ידי חברת התקליטים מרקורי רקורדס, לראשונה מזה ארבע שנים.<ref name=":0" />

עם יציאתו נכנס האלבום אל המקום ה-17 במצעד האלבומים הבריטי.<ref></ref>

== רקע ==
אנסטייז'ה הסבירה כי שם האלבום נובע מ-"ההרגשה הכבדה" שהיא מקבלת כאשר הדברים בחייה חוזרים במעגליות ללא שום שינוי מרענן. אף על פי שבכל העולם הופץ ב-2008, בארצות הברית האלבום הופץ ב-17 בפברואר 2009, בפורמט דיגיטלי ועם כמה שינויים קטנים ברשימת השירים.<ref name=":0" />

בניגוד לאלבומיה הקודמים, אלבום זה לא זכה להצלחה גדולה בניגוד לצפיות של חברת התקליטים שראו באלבום כאלבום קאמבק. גם אנסטייז'ה עצמה אמרה כי היא מתחרטת על הכיוון המוזיקלי שלקחה באלבום ואמרה כי תחזור לכיוון המוזיקלי הקודם שלה באלבומיה הבאים.

== הערכה ==
ברשימה שפורסמה במגזין הבילבורד, דורג האלבום במקום ה-10 ברשימת "האלבומים הטובים ביותר לשנת 2008".<ref></ref> ב-AllMusic זכה האלבום לשבחים, תוך שהוענק לו ציון של ארבעה כוכבי זהב מתוך חמישה בסך הכול.<ref></ref>

ממוצע הציונים של האלבום במטקריטיק עומד על 66 מתוך 100.<ref></ref>

== רשימת רצועות ==

==קישורים חיצוניים==

== הערות שוליים ==

קטגוריה:אלבומי 2008
קטגוריה:אלבומי אנסטייז'ה
קטגוריה:אלבומים באנגלית
קטגוריה:אלבומים שהופקו על ידי רודני ג'רקינס
קטגוריה:אלבומי חברת מרקורי רקורדס
הר ניומן (אנטארקטיקה)

הר ניומן (באנגלית: Mount Newman) הוא הר בצפון - מזרח הרי האבר, בצפון האי אלכסנדר, שבאנטארקטיקה. 

גובהו של ההר 1,150 מטרים מעל פני הים.

ההר ממוקם 13.23 קילומטרים דרומית לפסגת סטובצ'ה, 13.15 קילומטרים צפונים - צפון-מזרחית מפסגת בריז, 8.26 קילומטרים צפונית - מזרחית מהר פונטידה ו-7.34 קילומטרים מזרחית - צפון-מזרחית לפסגת איגראלישטה.

== היסטוריה ==
=== גילוי ומיפוי ההר ===

ההר נסקר לראשונה על משלחת החקר האנטארקטית הבריטית (אשר חקרה את אנטארקטיקה בין השנים 1975–1976).

=== מקור השם ===

שמו של ההר ניתן לו בשנת 1980 על ידי הוועדה המייעצת לשמות אנטארקטיים של בריטניה.

ההר נקרא על שמו של ג'ון ניומן, מכונאי דיזל של משלחת החקר האנטארקטי הבריטית באי אדלייד (בין השנים 1968–1969), באי סטונינגטון (בין השנים 1969–1970 ו- 1972–1974). 

ניומן הוביל את המעבר ממזחלות כלבים למזחלות ממונעות.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:17319 הר ניומן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10222&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ניומן] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-71.44389703808253,-69.17751960953159,12&?query=&?map_type=hybrid תצלום לוויין של אזור ההר, תוך סימון אתרים נוספים באזור] באתר copernix

== הערות שוליים ==

ניומן
It's a Man's World (אלבום של אנסטייז'ה)

It's a Man's World (בעברית: זה עולם של גברים) הוא אלבום האולפן החמישי ואלבום גרסאות הכיסוי הראשון של הזמרת-יוצרת האמריקאית אנסטייז'ה.<ref name=":0"></ref> האלבום יצא לאור ב-9 בנובמבר 2012, על ידי חברת התקליטים BMG.<ref name=":0" />

אלבום זה יצא כהקדמה לאלבום אשר היה אמור לצאת שנה לאחר מכן אך יציאתו בוטלה לאחר שחלתה בסרטן השד בפעם השנייה. אלבום זה מכיל אוסף של גרסאות כיסוי לשירים של אמנים גברים מכל מיני עשורים.<ref name=":0" /> נכון לספטמבר 2013, האלבום מכר 150 אלף עותקים בכל העולם.<ref></ref>

== רקע ==
האלבום הופץ באופן אקסקלוסיבי באירופה באופן דיגיטלי למעט מספר מדינות בודדות באירופה בהם יצא האלבום גם בגרסה פיזית ובחנויות של אנסטייז'ה הממוקמות ברחבי אירופה במהדורה מוגבלת. בחנויות של הזמרת כל האלבומים היו חתומים על ידה ונמכרו תוך 3 ימים בלבד.

המהדורה הדיגיטלית של האלבום מכילה רצועת בונוס - גרסת כיסוי לשיר "Black Hole Sun" של להקת סאונדגארדן. זהו היה אלבומה הראשון של הזמרת מזה 4 שנים.

== סינגלים ==
מתוך האלבום יצאו שני סינגלים: הסינגל הראשון היה גרסת הכיסוי לשיר "Dream On" של להקת אירוסמית' אשר יצא ב-26 באוקטובר 2012. הסינגל השני מהאלבום היה השיר "Best of You" של להקת פו פייטרס אשר יצא לאור ב-2 בנובמבר באותה השנה ואף לווה בקליפ.

בריאיון לרדיו הגרמני hr3 הסבירה אנסטייז'ה על משמעות האלבום: "אני חושבת שבשוק המוזיקה של היום זה עולם של גברים, וזה גם מאיפה שנגזר שם האלבום וגם כי השירים באלבום הם באמת שירים של גברים. אבל האם אני חושבת באופן כללי שזה עולם של גברים בכל היקום? לא!".

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי 2012
קטגוריה:אלבומי אנסטייז'ה
קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומי חברת ברטלסמן מיוזיק גרופ
הסוכנות הביו-רפואית הפדרלית

הסוכנות הביו-רפואית הפדרלית (ברוסית: Федеральное медико-биологическое агентство, בקיצור ФМБА России) הוא המכון הלאומי לבריאות הציבור של הפדרציה הרוסית, הפועל בתור המרכז למניעת מחלות נגיפיות. הסוכנות היא סוכנות פדרלית הנמצאת תחת אחריות ממשלת הפדרציה הרוסית ומשרדיה ממוקמים בכביש וולווקולמסק, במוסקבה.

הסוכנות עוסקת במחקר ביו-רפואי לצורך
פיתוח דרכי הטיפול והמניעה של מחלות מידבקות, מחלות אלרגיות וחיסוניות. הסוכנות נוטלת חלק משמעותי בטיפול במגפת הקורונה ברוסיה ובסיוע לגופים העוסקים במחקר ומציאת תרופה וחיסון לקורונה.

בראשות הסוכנות עומדת משנת 2020 ורוניקה סקבורצובה.

== היסטוריה ==
הסוכנות נודעה בעבר בשם המינהל הפדרלי לעניינים ביו-רפואיים וחיצוניים עד 11 באוקטובר 2004, כששמה שונה לשם הנוכחי. בתקופת המשטר הסובייטי, מאז 1947, נודעה בשם המינהל הראשי השלישי במשרד הבריאות. בעוד שבמהלך השלטון הצארי, במיוחד מאז 1802, משטרת המגפות והמחלקה הרפואית במשרד הפנים היו אחראים לתפקידים אלה.

כיום, מטרתה העיקרית היא שמירה על בריאות ובטיחות הציבור באמצעות בקרה ומניעה של מחלות, פציעות ונכות. הסוכנות ממקדת תשומת לב לאומית בפיתוח ויישום שיטות בקרה ומניעה של מחלות ומתמקד במיוחד במאבק במחלות זיהומיות, פתוגנים הנישאים במזון, בריאות סביבתית, בטיחות ובריאות תעסוקתית, קידום בריאות, מניעת פציעות ופעילויות חינוכיות שנועדו לשפר את בריאותם של אזרחי רוסיה. בנוסף, הסוכנות חוקרת ומספקת מידע על מחלות לא זיהומיות והיא גם אחראית על בנק הדם הרוסי.

במהלך הטיפול במגפת הקורונה ברוסיה, הסוכנות פיתחה נוגדן לנגיף שניסויים קליניים בו החלו בדצמבר 2020.
== מבנה ==
* [http://www.bloodfmba.ru/ מרכז הדם של הסוכנות]
* [https://web.archive.org/web/20130927021155/http://cmsch1.ru/ יחידת תברואה מרכזית רפואית מספר 1], האחראית על מתן עזרה רפואית לעובדי נמל החלל בייקונור.
* המינהל לבדיקה ובקרה על מגפה וביטחון תברואתי
* מנהלת ארגון מחקרי מדע
* הלשכה הראשית למומחיות רפואית וחברתית
* [http://www.rosplasma.ru/ רוספלזמה] - מרכז מדעי לרפואה רוסית לפלזמה בדם.
* המינהל לרפואת ספורט
* בקרה מיוחדת
* מינהל כוח אדם וליווי משפטי
* המינהל לארגון מחקר
* תכנון וניהול פיננסי
* מינהל הלוגיסטיקה
* המינהל לפיקוח ובקרה בתחום הבטחת רווחה סניטרית ואפידמיולוגית
* המינהל לבריאות ורפואה תעשייתית
* מינהל ארגון שירותי הדם

== ראו גם ==
* השירות הפדרלי לפיקוח בתחום הגנת זכויות הצרכן
* המרכזים לבקרת מחלות ומניעתן, המקבילה האמריקאית
* המכון הלאומי לאלרגיה ומחלות מידבקות (ארצות הברית)
* המרכז המדעי הממלכתי לווירולוגיה וביוטכנולוגיה
* מכון המחקר המדעי הפטרבורגי לסרום וחיסונים

== קישורים חיצוניים ==

* 

== הערות שוליים ==

קטגוריה:רוסיה: ארגונים ממשלתיים
קטגוריה:אפידמיולוגיה
קטגוריה:בריאות הציבור
קטגוריה:ממשלת רוסיה
קטגוריה:רוסיה: ארגוני בריאות ורפואה
אלפרד קרנר

אלפרד קרנר (בגרמנית: Alfred Körner; 14 בפברואר 1926 – 23 בינואר 2020) היה כדורגלן ומאמן אוסטרי, ששיחק בעמדת החלוץ.
==ביוגרפיה==
קרנר נולד בווינה שבאוסטריה בשנת 1926, ושיחק במשך רוב הקריירה שלו בקבוצה ראפיד ויין. הוא חווה עימה הצלחות כאשר זכה שבע פעמים בליגה האוסטרית, פעם אחת בגביע וגם בגביע זנטרופה של 1951. לאחר 17 שנה בקבוצה עבר לשחק באדמירה ויין שם סיים את הקריירה שלו.

בנבחרת אוסטריה ערך קרנר את הופעת הבכורה שלו באוקטובר 1947 במשחק ידידות נגד צ'כוסלובקיה. במונדיאל 1954 שיחק בנבחרת יחד עם אחיו הגדול, רוברט קרנר, והם הגיעו עד למקום השלישי. קרנר כבש צמד במשחק רבע הגמר נגד מארחת הטורניר שווייץ, במשחק בו נכבשו כמות השערים הרבה ביותר בהיסטוריית המונדיאל, 12 שערים. במונדיאל 1958 שנערך בשוודיה כבש שער בשלב הבתים נגד אנגליה, אך נבחרתו לא הצליחה לעלות לשלב הבא. את הופעתו האחרונה עשה באוקטובר 1958 במשחק ידידות נגד צרפת. בסך הכל ערך 47 הופעות וכבש 14 שערים עבור הנבחרת האוסטרית.

קרנר נפטר ב-23 בינואר 2020 בווינה שבאוסטריה בגיל 93, יומיים אחרי פטירתו של חברו לנבחרת, תאודור ואגנר.

==תארים==
;ראפיד וינה
* אליפות אוסטריה (7): 1946, 1948, 1951, 1952, 1954, 1956, 1957
* הגביע האוסטרי: 1946
* גביע זנטרופה: 1951

==קישורים חיצוניים==

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני נבחרת אוסטריה
קטגוריה:וינה: כדורגלנים
קטגוריה:מאמני כדורגל אוסטרים
קטגוריה:כדורגלני מונדיאל 1954
קטגוריה:כדורגלני מונדיאל 1958
קטגוריה:אוסטרים שנולדו ב-1926
קטגוריה:אוסטרים שנפטרו ב-2020
יזהר דוד

יזהר דוד (נולד ב-1 בדצמבר 1969 במושב אביטל) הוא מרצה ומחבר הספרים "פצצה מתקתקת" ו"מסוכלים" בהוצאת כנרת זמורה-ביתן דביר, ששירת כמנהל שטח ביחידת רכזי שב"כ בשומרון. ממייסדי "העמותה למנהיגות ישראלית משותפת" והמנכ"ל שלה, וממייסדי ארגון הגג "שותפות מגן ישראלית לטיפול וצמיחה מפוסט טראומה". הלום הקרב הראשון שקיבל אות מופת שיקומי.

== ביוגרפיה ==
נולד במושב אביטל בשנת 1969.

בעל תואר ראשון בכלכלה ובמנהל עסקים מאוניברסיטת חיפה ובלימודי האסלאם והמזרח התיכון מהאוניברסיטה העברית בירושלים, בעל תואר שני במנהל ובמנהיגות בחינוך מאוניברסיטת תל אביב. ובעל תואר שני נוסף בלימודי המשפט מאוניברסיטת בר-אילן, ותעודת הוראה במסגרת "צוות הטובים לחינוך" בבית ברל.

שירת כלוחם ומפקד בפלגת עורב גולני. בסיום השירות, בשנת 1990, התגייס בעקבות אחיו לשירות הביטחון הכללי. במהלך האינתיפאדה השנייה היה מנהל ביחידת שטח. בעקבות שירותו בשב"כ לקה בהלם קרב. במהלך ההחלמה, השלים תואר שני במשפטים באוניברסיטת בר-אילן. בשנת 2014 פרש מהשב"כ.

יזהר פרסם את "הלם הקרב" שלקה בעת פעילות מבצעית בשב"כ בספרו הראשון "פצצה מתקתקת" דבר שהוביל את השב"כ לבחינה מחדש של הליווי והטיפול שמקבלים אנשי שטח, שבעקבותיה הוכנסו שינויים רבים שבחלק מהם יזהר שותף.

בשנת 2015 עמד בראש "תנועת המורים – מחנכים. מורים דרך", שהוקמה למען קידום החינוך בישראל בשנת 2017, היה ממייסדי "העמותה למנהיגות ישראלית משותפת" והיה המנכ"ל הראשון שלה. עמותה זו מקדמת לימודי ערבית ותרבות ערבית, ופתחה (בשותפות עם "מרכז מעשה") את "המדרשה למנהיגות ישראלית משותפת" בתוך מכללת עמק יזרעאל – המכינה הראשונה בארץ שבה גם תלמידים ערבים. בשנת 2019, היה מייסד ויו"ר "שותפות מגן ישראלית לטיפול וצמיחה בפוסט טראומה", שנועד להיות ארגון גג לעמותות המסייעות להלומי הקרב בישראל.

בשנת 2019 קיבל את אות המופת השיקומי.

== ספריו ==
* פצצה מתקתקת – סיפורו המטלטל של איש שב"כ – סיפורו האישי כמנהל שטח בזמן האינתיפאדה השנייה וכנפגע הלם קרב, כנרת זמורה-ביתן דביר, 2016
* מסוכלים - להציל חיים של אחרים לאבד את עצמך - מותחן המבוסס על סיפור אמיתי שהתרחש בעת שירותו של יזהר בשב"כ. בהוצאת כנרת זמורה-ביתן דביר 2022.

==קישורים חיצוניים==
* [http://www.kinbooks.co.il/page_28573 פצצה מתקתקת], באתר כנרת זמורה-ביתן דביר
כתבות וראיונות:

* 
* 
* 
* 
* 
* 
* 
* [http://www.kolhazman.co.il/116392 "פוסט טראומה" • כך הסתיימו 23 שנות שירות בשב"כ], יעקב אמסלם, אתר כל הזמן, 5 ביוני 2016
* 

==הערות שוליים==

קטגוריה:אנשי השב"כ
קטגוריה:בוגרי אוניברסיטת חיפה
קטגוריה:בוגרי האוניברסיטה העברית בירושלים
קטגוריה:אנשי חינוך ישראלים
קטגוריה:מורים לאזרחות בישראל
קטגוריה:אנשי המושב
קטגוריה:מועצה אזורית הגלבוע: אישים
קטגוריה:ישראלים שנולדו ב-1969
סייר אוויר

צמד סיירי אוויר מ[[טייסת 100, 2023]]
סייר אוויר מטייסת 100 בעת פעילות מבצעית, 2023
סמל יחידת "שלף" של חיל המודיעין
סמל יחידה של גף סיור ימי (גס"י), עד שנת 2017. היחידה, במתכונתה הקודמת, הופעלה במשותף על ידי [[טייסת 120 ושייטת ספינות הטילים]]
סייר אוויר הוא איש צוות עזר אווירי האחראי על איסוף מודיעין ועל איתור וזיהוי מטרות באמצעי תצפית ייחודים ממטוסי סיור.

בצה"ל, סיירי אוויר משרתים בגף סיור אווירי בטייסת 100 ביחידת שלף של חיל המודיעין. לתפקיד מגיעים רק חיילים שנשרו מקורס טיס.

== בצה"ל ==
בשנת 1976 הוקמה יחידת "שלף" בחיל-המודיעין. הייתה זו הפעם הראשונה שסיירים החלו לפעול במסגרתה של יחידה עצמאית. לפני כן, נהגו מחלקות המודיעין של הפיקודים המרחביים להחזיק סיירי אוויר משלהם, שהיו כפופים לקמ"ן הפיקוד.

בתחילת שנות ה-90 הקים חיל האוויר יחידת סיירי אוויר משלו, ששולבה כגף בטייסת 100. תפקיד היחידה היה אספקת מודיעין למשימותיו של חיל האוויר.

עד תחילת המאה ה-21, לכל אחת משתי היחידות היו שיטות פעולה שונות ומסלול הכשרה שונה. עם כניסתן של מערכות תצפית חדשות, נהיה אופי העבודה דומה, ולכן הוחלט על איחוד שיטות ההכשרה של שתי היחידות.

משנת 2005, מתקיים קורס סיירי האוויר המאוחד.

=== סיכות כנפיים ===

{| align="center" style="text-align: center;"
| <gallery widths="210px" heights="100px" perrow="3">
קובץ:Air observer Common IntelligenceCorps IAF.png|סיכת סיירי אוויר משותפתלחיל האוויר ולחיל המודיעין(בשימוש משנת 2005)
קובץ:Air observer 3.5cmBigCenter IAF.png|סיכת סיירי אוויר בחיל האוויר הישראלי.הייתה בשימוש עד שנת 2005.(ניקל, 3.5 ס"מ אורך)
קובץ:IAF marine air observer pin.png|סיכת סייר אוויר ימי, עד שנת 2017, בגף סיור ימי (גס"י). היחידה, במתכונתה הקודמת, הופעלה במשותף על ידי טייסת 120 ושייטת ספינות הטילים
</gallery> 
|}


== קישורים חיצוניים ==

* 
* 
* 
* 
* יוסי אלעד,	[https://beingalim.files.wordpress.com/2021/01/1978-6-beingalim.pdf	עיניים מעופפות במטוס מנהלים],	'בין גלים' יוני, 1978 עמ'	4.

* [https://www.mako.co.il/pzm-units/navy/Article-e815854fdc9e841006.htm "שילוב קטלני בין אוויר ומים: הצצה ליחידת השושואיסטים של חיל הים", אתר מאקו, 7 באוקטובר 2014]

== הערות שוליים ==

קטגוריה:אנשי צוות אוויר
ירין שטרן

ירין שטרן (נולד ב-25 בספטמבר 1995) הוא נהג מרוצים ישראלי, אלוף ליגת ה-G1 Series האיטלקית בשנים 2019 ו-2018. התחרה בעבר באליפות אירופה בפורמולה 3 במשך שלוש שנים, וזכה חמש פעמים באליפות ישראל בקארטינג.

==קריירת מרוצים==
שטרן החל להתחרות באליפות ישראל בקארטינג בגיל 12. במרוץ הבכורה סיים במקום השלישי מתוך 25 מתחרים ועלה לראשונה לפודיום. בשנת 2009, עונתו השנייה באליפות, ניצח את קטגורית רוטקס מקס (Rotax Max) וסיים כשסגן האלוף בקטגוריית ימאהה KT-100. שנה לאחר מכן, זכה בתוארי האליפות בשתי הקטגוריות (Rotax Max ו-ימאהה KT-100). בשנת 2011 התחרה רק באליפות הימאהה KT-100 וזכה בתואר האליפות במרוץ המסכם שהתקיים באילת במהלך אירוע "פורמולה ישראל".

לקראת סיום שנת 2012 החל להתאמן בקטגוריית הפורמולה ב.מ.וו בקבוצת "אמילו דה-ויוטה מוטורספורט" הספרדית. אחרי יומיים של אימונים קיבל הזדמנות לנהוג ברכב הפורמולה 3 של הקבוצה והפתיע את מנהלי הקבוצה כשקבע זמני הקפה מהירים יותר מצמד נהגי הקבוצה בקטגוריה. בעקבות זאת הצטרף בשנת 2013 לנהגי הקבוצה באליפות אירופה הפתוחה בפורמולה 3. במרוץ השני, שהתקיים בתנאי גשם סיים במקום השני. בסיום העונה דורג במקום השמיני מתוך 36 נהגים. בעונת 2014 המשיך להתחרות באליפות, אך עבר לקבוצת ווסט-טק הבריטית. בשל גיוסו לצה"ל הפסיד את מרבית ההכנה לעונה. מרוץ פתיחת העונה התקיים יומיים לפני סיום הטירונות והוא שוחרר למרוץ רק יום לפני המרוץ. בעונה הגיע שש פעמים לפודיום ובסיומה דורג במקום החמישי עם 125 נקודות. גם את עונת 2015, עונתו השלישית באליפות, סיים במקום החמישי. במרוץ פתיחת העונה השיג את הפול פוזישן הראשון שלו באליפות.

בשנת 2016 החל שטרן בשיתוף פעולה עם חברת Griiip הישראלית המפתחת מכוניות מרוץ מדגם G1 בקטגוריית ה-F1000. בשנת 2017 התחרה עם רכב הקבוצה באליפות הפורמולה X האיטלקית וסיים במקום הראשון בקטגוריה ובמקום השני בדירוג הכללי, אף על פי שהתחרה מול מכוניות עדיפות מקטגוריית הפורמולה 3. שנה לאחר מכן הצטרף לאליפות G1 האיטלקית שנוסדה באותה שנה. הוא ניצח שבעה מרוצים וזכה באליפות. בשנת 2019 זכה באליפות בפעם השנייה ברציפות.

בשנת 2020 השתתף בתוכנית המציאות "נינג'ה ישראל".

==קישורים חיצוניים==
* [https://www.driverdb.com/drivers/yarin-stern/ פרופיל נהג] באתר Drivers DataBase.

==הערות שוליים==

קטגוריה:נהגי מכוניות מרוץ ישראלים
קטגוריה:ישראלים שנולדו ב-1995
קטגוריה:משתתפי נינג'ה ישראל
קרחון קרב

קרחון קרב או קרחון קרבס (באנגלית: Krebs Glacier) הוא קרחון בארץ גרהאם, שבאנטארקטיקה.

הקרחון זורם לכיוון מערב, ונשפך אל מפרץ שארלוט.

== היסטוריה ==
=== גילוי ומיפוי הקרחון ===

הקרחון התגלה ומופה לראשונה על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.

=== מקור השם ===

שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.

הקרחון נקרא על שמו של ארתור קונסטנטין קרבס (Arthur Constantin Krebs) אשר, יחד עם שארל רנאר בנה והטיס את ספינת האוויר (צפלין) הראשונה שניתן לשלוט בתנועתה, בשנת 1884.

== ראו גם ==
* קרחון רנאר

== לקריאה נוספת ==

<div class="mw-content-ltr">• US Geological Survey, [https://books.google.co.il/books?id=U1DuAAAAMAAJ&pg=PA28&lpg=PA28&dq=%22Krebs+Glacier%22&source=bl&ots=sn7gd8Yd6b&sig=ACfU3U0gxK5NFeoTQNWylcHpt8JJo_5zww&hl=en&sa=X&ved=2ahUKEwiS8tfs1ZXnAhUB66QKHcXuAq8Q6AEwBHoECBAQAQ#v=onepage&q=%22Krebs%20Glacier%22&f=false Coastal-change and Glaciological Map of the Trinity Peninsula Area and South Shetland Islands], P 28</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8214 קרחון קרב] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=7819&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קרב] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=17264 קרחון קרב] באתר marine regions

== הערות שוליים ==

קרב
קרב
קיכלי אדום-חזה

Turdus migratorius 
קיכלי אדום-חזה (שם עממי: "אדום חזה אמריקני"; שם מדעי: Turdus migratorius) הוא מין של ציפור שיר ממשפחת הקיכליים המצויה באמריקה הצפונית מדרום קנדה עד למרכז מקסיקו ולאורך חופי האוקיינוס השקט ובמקרים נדירים מהגרת לאזורים רחוקים יותר כמו האיים הקריביים ואף למערב אירופה ועד בריטניה. הוא משתייך לסוג קיכלי לצד מינים כמו קיכלי רונן וקיכלי אפור. סימן ההיכר שלו הוא החזה והבטן האדמונים שלו, מהם קיבל את שמו המדעי ואת שמו העממי.

ציפור זו היא הציפור הלאומית של המדינות: קונטיקט, מישיגן וויסקונסין והיא אחת מציפורי השיר הנפוצות ביותר באמריקה הצפונית.

== מאפיינים ==
אורך הקיכלי 23 עד 28 ס"מ, מוטת הכנפיים מגיעה ל-31 עד 41 ס"מ ומשקלו הממוצע 72 עד 94 גרם בזכרים ו-59 עד 91 גרם בנקבות. שני הזוויגים דומים אך הנקבות בעלות צבעים בולטים פחות, אם כי לא באופן מודגש. הצעירים עד שנתם הראשונה בהירים יותר מהמבוגרים ובעלי כתמים שחורים על גופם במקום החזה האדמוני. פרטים בוגרים הם בעלי נוצות אפורות לאורך הגוף, ראש שחור עם טבעת עיניים לבנה ועין צהובה גדולה. המקור צהוב ודק ותחתיו סינר לבן מנומר בשחור. החזה והבטן אדמוניים, השת לבן והזנב ארוך ואפור כהה.

הקיכלי מצוי בטבע ביערות, חורשים ובביצות מיוערות והוא פעיל יום המתאסף בקבוצות גדולות לקראת הלילה. מזונו העיקרי מורכב מחסרי חוליות כמו זחלים, שלשולים, פגיות, חיפושיות וחגבאים אך ניזון גם מפירות יער ומזון דומה ולעיתים נדירות גם מבשר. המזון נאכל על הקרקע. כאשר יש שפע מזון הקיכלים מתגודדים יחד.

לציפור זו טורפים רבים. הצעירים בשנתם הראשונה יכולים ליפול טרף לסנאיים, נחשים מטפסים ולעופות כמו עורבני כחול, עורבנים נוספים, קוויסקלוס קוויסקלוס (Quiscalus quiscula), עורב אמריקני ועורב שחור. את הציפורים הבוגרות מסכנים בעיקר עופות דורסים, חתולים, כלבים ונחשים גדולים כמו כרכנים. כמעט כל דורסי היום באמריקה צדים את הקיכלי. מהקטן ביותר - הנץ Accipiter striatus ועד לעיט זהוב ועיטם לבן-ראש, וכן מיני בזיים מהבז האמריקני עד לבז ארקטי וכן דורסי לילה ממיני ינשוף ננסי עד לאוח השלג ואוח וירג'יניה. בסך הכל ידוע על מעל 28 מיני עופות שצדים את הקיכלי. עם זאת, להקה גדולה יכולה לבלבל את הדורסים ורובם מצליחים להימלט.

זהו עוף מונוגמי המקנן בתחילת הקיץ על עצים. הנקבה מטילה 3 עד 5 ביצים, הבוקעות תוך 14 יום, והגוזלים פורחים כעבור שבועיים מבקיעתם.

==תת-מינים==
* Turdus migratorius migratorius
* Turdus migratorius nigrideus
* Turdus migratorius achrusterus
* Turdus migratorius caurinus
* Turdus migratorius propinquus
* Turdus migratorius confinis

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:קיכליים
קטגוריה:ארצות הברית: עופות
קטגוריה:בעלי חיים שתוארו ב-1766
הברית העולמית של אוניברסיטאות טכנולוגיות

הברית העולמית של אוניברסיטאות טכנולוגיות (באנגלית: The Global Alliance of Technological Universities, בקיצור: GlobalTech Alliance) היא ברית עולמית של תשע אוניברסיטאות מובילות בטכנולוגיה המייצגות 4 יבשות. הברית נוסדה באפריל 2009, בסינגפור כמייזם משותף של שבע אוניברסיטאות והנהלת הברית ממוקמת במינכן, גרמניה.<ref>SOFTPEDIA NEWS, [https://news.softpedia.com/news/The-Global-Alliance-of-Technological-Universities-Is-now-a-Reality-108911.shtml The Global Alliance of Technological Universities Is Now a Reality], Apr 8, 2009.</ref> הברית מהווה פלטפורמה לחילופי חוויות, לדיון בנושאים השוררים במחקר, חינוך, ניהול אוניברסיטאות ופיתוח יוזמות משותפות לפעילויות עם חברי הברית שהן מהאוניברסיטאות הטכניות המצטיינות ביותר בעולם.
מטרת הברית לטפל בסוגיות חברתיות עולמיות שהמדע והטכנולוגיה יכולים להיות הפתרון שלהן. הסוגיות הן : ביו-רפואה וטיפול בריאותי; קיימות ושינוי סביבתי עולמי;<ref>NTU, News Releases, [http://news.ntu.edu.sg/Pages/NewsDetail.aspx?URL=http://news.ntu.edu.sg/news/2010/Pages/NR2010_May5.aspx&Guid=0154b0f8-3a97-4a77-ab12-1d6271c9912f&Category=News+Releases Global Alliance of Technological Universities (GlobalTech) holds steering committee meeting and organises first workshop on sustainable urban solutions], 03-May-2010.</ref> אבטחת אנרגיה; אספקת מים ומזון; ביטחון ושינוי דמוגרפיה / אוכלוסייה.<ref>Global Alliance of Technological Universities, "[http://globaltechalliance.org/about/ About – Globaltechalliance]”, Retrieved 29 January 2019.</ref> נציגי חברי הברית מתכנסים בפורום המתקיים בסבב במקום מושבם של חברי הברית ודנים בסוגיות השונות. הקבוצה בוחנת דרכים לעבוד ביחד על יוזמות להעצמת והכשרת דוקטורטים בפעילויות קונקרטיות בינלאומיות המאגדות את חבריה בתחום. מפגשים בין האוניברסיטאות שהצטרפו ליוזמה יתקיימו מעת לעת במקומות שונים, ומזכירות הארגון תסתובב באופן שיטתי בין שותפי הברית, בפרק זמן של שנתיים.

== רשימת האוניברסיטאות ==
חברי הברית הם : <small>(בסוגריים שנת הצטרפות לברית)</small>
* אוניברסיטת ג'יאו טונג שאנגחאי (2009)
* אימפריאל קולג' בלונדון , (2009)
* האוניברסיטה הטכנולוגית של נאניאנג (2009)
* האוניברסיטה הטכנית של מינכן (2009)
* המכון הטכנולוגי של קליפורניה , (2009)
* המכון הטכנולוגי ההודי בומביי (2009)
* אוניברסיטת קרנגי מלון , (2009)
* המכון הטכנולוגי של ג'ורג'יה , (2010)
* אוניברסיטת ניו סאות' ויילס<ref>UNSW, Newsroom, [https://newsroom.unsw.edu.au/news/general/unsw-joins-worlds-best UNSW joins world's best], 17 Jun 2013.</ref> , (2013)

== ראו גם ==
* TU9
* אוניברסיטאס 21
* איגוד של אוניברסיטאות חבר העמים הבריטי
* ברית אוניברסיטאות יורו-טק
* ברית N5T
* ברית האוניברסיטאות האסיאתיות
* ברית פלוס
* הברית הבינלאומית לאוניברסיטאות מחקר
* המכון הטכנולוגי ההודי
* התאגדות אוניברסיטאות האוקיינוס השקט
* ועידת בתי הספר האירופיים לחינוך ומחקר הנדסי מתקדם
* ליגת IDEA
* רשת אוניברסיטאות עולמית
* רשת אוניברסיטאות מטאריקי

== קישורים חיצוניים ==
* 

== הערות שוליים ==

קטגוריה:הודו: אוניברסיטאות ומכללות
קטגוריה:גרמניה: אוניברסיטאות ומכללות
קטגוריה:פנסילבניה: אוניברסיטאות ומכללות
קטגוריה:אוסטרליה: אוניברסיטאות ומכללות
*
פראג'י עלוש

הרב פראג'י עלוש (ה'תרי"ד, 1854 - י"ט בכסלו ה'תרפ"א, 1921) היה רב, דיין וראש ישיבה תוניסאי, שכיהן כרבה של העיר גאבס וכאב בית הדין שלה.

==תולדות חייו==
נולד בגאבס לאליהו וורדאנה. כנראה היה תלמידו של הרב אברהם עלוש, אב בית דין גאבס (בעל "ברית ותורה") ואצל רבי כלפאני הכהן (בעל "כרם חמדה"). לאחר גמר לימודיו התורניים, החל לעסוק בחייטות, תוך שהוא ממשיך לעסוק בתורה, ודורש בבית הכנסת בשבתות. לאחר פטירת הרב דוד הכהן, רבה של גאבס, התמנה לדיין ומו"ץ בעיר, והחל ללמד בישיבתו של ר' דוד. בשנת ה'תרס"ג (1903) מונה לאב בית דין בגאבס.

נפטר בי"ט בכסלו ה'תרפ"א (1921) ונקבר בגאבס. בשנת ה'תשל"ז (1973) הועלו עצמותיו ארצה לחלקת הרבנים בבית העלמין הישן בבאר שבע, סמוך לתלמידו הרב יוסף סוסו הכהן.

התכתב בהלכה עם גדולי חכמי תוניסיה, בהם הרב ישראל זיתון, הרב משה שתרוג, הרב נסים ביתאן ועוד.

==מתלמידיו==
* הרב חיים חורי - רבה של גאבס.
* הרב יוסף סוסו הכהן - רבה של גאבס וסגן ראש אב בית דין בתוניס, בירת תוניסיה.
* הרב משה מימון הראשון בעל ספר "המילואים למשה" ו"דברי משה" (פירוש על ספר "דברי הברית" לרבי אברהם עלוש).

==ספריו==
* אוהב משפט - שו"ת, ארבעה כרכים. יצא לאור על ידי תלמידיו הרב משה מימון והרב יוסף סוסו הכהן.
* פועל צדק- על ספר תהילים (ג'רבה ה'תרפ"ו).
* חידושים על מסכת ביצה - נותרו בכתב יד.
==לקריאה נוספת==
* הרב משה מימון, תולדות הרב המחבר, בהקדמה לשו"ת "אוהב משפט" חלק אבן העזר.
* הרב רפאל בנימין כהן, מלכי תרשיש, עמ' שנה-שנו.

==קישורים חיצוניים==
* [https://hebrewbooks.org/pdfpager.aspx?req=605&pgnum=1 אוהב משפט חלק א], אתר HebrewBooks.
* [https://hebrewbooks.org/pdfpager.aspx?req=604&pgnum=1 אוהב משפט חלק ב], אתר HebrewBooks.
* [http://www.hyomi.org.il/page.asp?id=448 חכם פראג'י עלוש], אתר "החכם היומי".
* 
==הערות שוליים==

קטגוריה:רבנים תוניסאים
קטגוריה:גאבס: רבנים
קטגוריה:אבות בתי דין
קטגוריה:ראשי ישיבות בארצות האסלאם
קטגוריה:מחברי ספרי שו"ת
קטגוריה:אישים שהועלו לקבורה בשנית בארץ ישראל
קטגוריה:אישים הקבורים בבאר שבע
קטגוריה:ילידי 1854
קטגוריה:נפטרים ב-1921
לריסה רובלסקאיה

לריסה רובלסקאיה (ברוסית: Лариса Рубальская; נולדה ב-24 בספטמבר 1945 במוסקבה) היא משוררת סובייטית-רוסית ממוצא יהודי.

== קורות חיים ==
לריסה רובלסקאיה נולדה במוסקבה למשפחת יהודית. אביה היה יליד וצ'וראישה והאם עם שורשים מפולין.

לאחר סיום לימודי בית הספר היא למדה במכון למורים וקיבלה תואר בשפה הרוסית. זמן קצר לאחר מזה היא קיבלה הסמכה כמתרגמת מיפנית. במשך שנים היא עבדה כמתרגמת בנציגויות של עיתונים וחברות טלוויזיה יפניות במוסקבה.

בשנת 1983 לריסה רובלסקאיה החלה לפרסם את שיריה. בסך הכל היא כתבה מעל ל-600 שירים. הם בוצעו על ידי זמרים רוסים רבים - אלה פוגצ'ובה, פיליפ קירקורוב, יוסיף קובזון, אלכסנדר מלינין, מיכאיל בויארסקי. זאת תוך שיתוף פעולה עם מלחינים פופולריים רוסים כמו ויאצ'סלב דוברינין, דוד טוכמנוב ונוספים.

בשנת 1984 היא זכתה לראשונה בפסטיבל "שיר השנה" בהמשך היא זכתה מספר רב פעמים בפסטיבל זה.

היא מופיעה באופן קבוע בתוכניות שונות בטלוויזיה רוסית.

==קישורים חיצוניים==

* [http://yanskladman.com/songs1.html שירים עם מילים של לריסה רובלסקאיה]
* [https://www.kino-teatr.ru/kino/acter/w/star/247236/bio קורות חיים] 

 

קטגוריה:משוררים סובייטים
קטגוריה:משוררות יהודיות רוסיות
קטגוריה:מתרגמות
קטגוריה:סובייטיות שנולדו ב-1945
רוני לנג

רוני לנג (נולד ב-1 בינואר 1952) הוא כדורסלן עבר ישראלי, ששיחק בין היתר בהפועל פתח תקווה, הפועל רמת גן ובנבחרת ישראל בכדורסל.

==ביוגרפיה==
לנג החל את הקריירה הבוגרת בעונת 1970/1971, בגיל 16 בהפועל פתח תקווה, כאשר רשם הופעה אחת בקבוצה עת הופיעה לראשונה בליגה הבכירה. בתום העונה נשרה הקבוצה לליגה השנייה מהמקום האחרון עם מאזן של 2 ניצחונות בלבד מ-22 משחקים. לאחר ארבע עונות הליגה השנייה, חזרה הקבוצה בעונת 1975/1976 לליגה הראשונה. הקבוצה סיימה במקום ה-7, עם מאזן של 10 ניצחונות ו-14 הפסדים. בעונה שלאחר מכן, לא שרדה את תחילת העונה, וביטלה את השתתפותה בליגה, ובתוך כך עזב לנג את הקבוצה. לנג הוא מלך הסלים של הפועל פתח תקווה בליגה הראשונה בכל הזמנים עם 395 נקודות.

בעונת 1976/1977 עבר לנג להפועל רמת גן ושיחק שם שתי עונות. בעונה הראשונה סיימה הקבוצה במקום השני בליגה עם מאזן: 3:17, כאשר ניצחה את מכבי תל אביב 76:81. לנג קלע בממוצע של 17.1 נקודות. בעונתו השנייה שוב סיימה הקבוצה במקום השני בליגה עם מאזן: 4:18, כשגם בעונה זו ניצחה את מכבי תל אביב 87:81. בעונה זו קלע לנג בממוצע של 12.1 נקודות למשחק.

בתום העונה עבר לשחק בהפועל שער הנגב ששיחקה בליגה הנמוכות, ושיחק בה עד שנת 1987.

בשנת 1977 הוזמן לנג לנבחרת ישראל על ידי מאמן הנבחרת רלף קליין ורשם 6 הופעות.

אשתו היא שרה עזריה לנג, כדורסלנית עבר בנבחרת ישראל בכדורסל נשים.

==קישורים חיצוניים==
* [https://basket.co.il/player.asp?PlayerId=4952 פרופיל] באתר מנהלת הליגה בכדורסל

קטגוריה:כדורסלני הפועל רמת גן
קטגוריה:כדורסלני נבחרת ישראל
קטגוריה:כדורסלני הפועל פתח תקווה
קטגוריה:ישראלים שנולדו ב-1952
המטבח הקוריאני

מנות טיפוסיות במטבח הקוריאני
המטבח הקוריאני מבוסס ברובו על אורז, ירקות ובשר. ארוחה קוריאנית טיפוסית יכולה לכלול בין שתיים לשלוש מנות. קימצ'י מוגש כמעט בכל ארוחה. מרכיבים נפוצים נוספים במטבח הקוריאני כוללים שמן שומשום, דו-ג'אנג (מחית שעועית מותססת), רוטב סויה, מלח, שום, ג'ינג'ר, גוצ'וקארו (פתיתי פלפל חריף), גוצ'וג'אנג (מחית פלפל חריף מותססת) וכרוב נאפה.

המרכיבים והמנות משתנים מעט ממחוז למחוז בקוריאה. ישנם מספר מנות מהמטבח הקוריאני, שהיו במקור מזוהות עם מחוזות מסוימים בקוריאה, אשר כיום נחשבים למאכלים לאומיים.

== מאכלים ומנות קוריאניות מסורתיות בולטות ==
* קימצ'י (김치) - ירקות (בדרך כלל כרוב או צנון לבן) אשר הותססו בדרך כלל במי מלח עם אנשובי, זנגביל, שום, בצל ירוק ופלפל צ'ילי. ישנם וריאציות רבות למאכל זה.
* בולגוגי (불고기) - מאכל העשוי מבשר בקר (לעיתים מבשר חזיר) אשר מהול ברוטב סויה, שמן שומשום, שום ופלפל צ'ילי, אשר מבושל על הגריל. זו מנה עיקרית, ולכן היא מוגשת בדרך כלל יחד עם אורז ומספר תוספות. פירושו המילה בולגוגי בקוריאנית היא "בשר בקר".
* ביבימבאפ (비빔밥) - מנה פופולרית המורכבת מאורז בשילוב עם ירקות, בקר וביצה, המוגשת יחד עם מעט ממרח פלפל צ'ילי.
* קלבי (갈비) - צלעות חזיר או בקר המבושלות על מבער גז נייד במרכז השולחן, ומוגשות לרוב יחד עם אורז ותוספות שונות.
* גימבאפ (김밥) - מנה המורכבת מאורז וירקות קצוצים, יחד עם ביצה, בשר חזיר ודג פולוק , המגולגלים באצות אשר נחתכות למספר חלקים.
* נאנגמיאון (냉면; 冷麵) - מנת זו מורכבת מכמה סוגים של איטריות אשר מוגשים בקערה גדולה עם מרק, ירקות קצוצים, ולעיתים רבות ביצה מבושלת או בשר בקר.
* גוצ'וצ'אנג (고추장) - מחית פלפל חריף מותסס המשמשת במספר רב של מנות קוראניות.
* סון (선) - מאכל עשוי מירקות מאודים כמו קישואים, מלפפון, חצילים או כרוב סיני וממולא בבשר.

<gallery widths="210" heights="140" perrow="5">
קובץ:Korean-Dongchimi-01.jpg|קימצ'י לבן
קובץ:Bulgogi_2.jpg|בולגוגי
קובץ:Dolsot-bibimbap.jpg|ביבימבאפ
קובץ:Vegetable_gimbap.jpg|גימבאפ
</gallery>

==אוכל קוריאני בטלוויזיה==
חברת הסטרימינג המוכרת נטפליקס פרסמה בשנת 2019 סדרת פרקים תיעודיים הנקראת "אוכל רחוב" שמציגה מאכלי רחוב מסורתיים ממדינות אסייתיות שונות. בסדרה מתועדות 9 ערים במדינות תאילנד, יפן, הודו, אינדונזיה, טאיוואן, סינגפור, וייטנאם, הפיליפינים וכן קוריאה הדרומית. כל פרק מציג את האוכל המסורתי שמוגש במדינות אלו לרוב תוך התמקדות באזור ספציפי ובמסעדנים מקומיים שמכירים את התרבות ואת המנהגים.

בפרק השישי של הסדרה, מוצג שוק האוכל התוסס של גוואנג'-ג'אנג המצוי בעיר הבירה סיאול בדרום קוריאה. בפרק מתמקדים בסיפור חייה של אישה מבוגרת שמתפעלת דוכן אוכל בשוק מדי יום במשך שנים. הדוכן מגיש כמה מהמנות המסורתיות של האוכל הקוריאני, לרבות אטריות שמוכנות במקום עצמו, דים סאם ממולא חזיר, הקימצ'י המסורתי וכן סרטנים במרינדת סויה.

בעקבות הפרסום הרב של הסדרה, תיירים מכל העולם מגיעים לראות את דוכן האטריות המפורסם שהוצג בפרק, וניתן לזהותו על ידי שלט גדול עם הכיתוב NETFLIX שמוצג בחזיתו.

==קישורים חיצוניים==

* 
* 

*
מטבח
אגדת פרארי

אגדת פרארי (ברוסית: Легенда Феррари) היא סדרת טלוויזיה בלשית היסטורית, בבימויו של קונסטנטין מקסימוב. שידור פרק הבכורה התקיים ב-20 בינואר 2020 ברשת NTV הרוסית.
== עלילה ==
בקרים, קיץ 1920. לאחר ניסיון הלא מוצלח להתנקש בחייו של הברון פיוטר וראנגל ומותם של סוכני סוכנות הביון של הצבא האדום, נזקקו הבולשביקים לתוכנית ערמומית חדשה ליישום "המשימה של קרים". הסוכנת הטובה ביותר מונתה למשימה זו - ילנה גולובובסקאיה, הדוברת חמש שפות. בחצי האי קרים גולובובסקאיה מופיעה כבר בתור אל פרארי, משוררת איטלקית מוכשרת שנולדה בסנקט פטרסבורג. תפקידה הוא לא רק חיסולו הפיזי של ורנגל ועידוד דה-מורליזציה בצבא הלבן, אלא גם ניהול המבצע לחטיפת אוצר הזהב של הצבא הלבן. אך כל התוכניות מופרעות על ידי מקסימיליאן ארמלר הגרמני, עיתונאי בעיתון מקומי, שמתגלה כסוכן המודיעין הבריטי.
== שחקנים ==

==קישורים חיצוניים==

* [https://www.kinopoisk.ru/film/1219253/ "אגדת פרארי"], באתר kinopoisk.ru
קטגוריה:NTV: תוכניות וסדרות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סרטי מלחמת האזרחים הרוסית
ואסיליס יראגוטליס

ואסיליס יראגוטליס (ביוונית: Βασίλης γιγαργκούτλης; נולד ב-1973) הוא מאמן כדורסל יווני

==ביוגרפיה==
ואסיליס יראגוטליס נולד וגדל בכיוס, יוון. למד באוניברסיטה לחינוך גופני באתונה. לאחר מכן החל לאמן כדורסל בזמן הלימודים ובהמשך אימן קבוצות של נערים, קדטים ונשים.

בשנת 2004 הצטרף יראגוטליס לקבוצתו המקצוענית הראשונה א.א.ק. אתונה תחת המאמן פוטיס קציקאריס. בשנת 2008 עבר יראגוטליס לפריסטרי אתונה ושימש כעוזרו של המאמן תנאסיס סקורטופולוס .

בשנת 2012 הצטרף כעוזרו של יואניס ספרופולוס לפאניוניוס ששיחקה ביורוקאפ. בשנת 2014 הצטרף יחד ספרופולוס לאולימפיאקוס והיה שותף לזכייתה בשתי אליפויות יוון והעפלה פעמיים לגמר היורוליג.

בין השנים 2014 -2016 שימש יראגוטליס כעוזרו של פוטיס קציקאריס בנבחרת יוון, ששיחקה באליפות העולם בכדורסל 2014, אליפות אירופה בכדורסל 2015 ובטורניר הקדם-אולימפי של 2016. בשנת 2017 היה עוזרו של מאמן הנבחרת קוסטאס מיסאס באליפות אירופה בכדורסל 2017.

לאחר ארבע שנים כעוזר מאמן באולימפיאקוס, בנובמבר 2018 הצטרף יחד עם ספרופולוס למכבי תל אביב. 

בעונת 2018/2019, זכה עם מכבי תל אביב באליפות ישראל.

בעונת 2019/2020, זכה עם מכבי תל אביב באליפות שנייה ברציפות. ב-17 באוגוסט 2020 הודיעה הקבוצה על החתמתו של יראגוטליס ל-3 שנים נוספות.

בעונת 2020/2021 זכה כעוזר מאמן בטרבל מקומי אליפות,גביע וגביע ווינר.

בפברואר 2022 עזב את מכבי תל אביב אחרי שפוטר יאניס ספרופולוס.

== תארים ==

; מכבי תל אביב

* אליפויות (3): 2018/2019, 2019/2020, 2020/2021
* גביע המדינה בכדורסל (1):
2020/2021
*גביע ווינר סל (2): 2020/2021, 2021/2022

==קישורים חיצוניים==
* [https://basket.co.il/all-time-coaches.asp?CoachId=487 פרופיל] באתר מנהלת הליגה בכדורסל
* [http://www.maccabi.co.il/magazines/newsPage.asp?newsID=730 פגוש את העוזר], אתר מכבי תל אביב

==הערות שוליים==

קטגוריה:מאמני כדורסל יוונים
קטגוריה:יוונים שנולדו ב-1973
יואב אגם

יואב אגם הוא כדורסלן עבר ישראלי, ששיחק בהפועל קריית חיים ומלך הסלים של הקבוצה בכל הזמנים.

==ביוגרפיה==
יואב נולד בקיבוץ יגור ב -17/4/1941, שם גדל והחל לשחק כדורסל בקבוצה המקומית. בהמשך עבר לקבוצת הפועל קריית חיים <ref></ref>.

בעונת 1964/1965 שיחק אגם לראשונה בקבוצה הבוגרת. באותן שנים עלתה הקבוצה מהליגה השנייה, והייתה קבוצת תחתית. למרות זאת, בנוסף לאגם, שיחקו בה מספר שחקנים בולטים, ובהם, האחים צבי ענבר ודני ענבר, שהיה הקפטן. לאורך כל השנים אגם היה שחקן מרכזי בקבוצה. המיקום הגבוה ביותר שהשיגה הקבוצה בתקופתו של אגם הוא המקום השישי בעונת 1968/1969. נקודות ציון מרכזיות נוספות להן היה שותף אגם הן הניצחון בשנת 1965 בדרבי על מכבי חיפה מסל של אגם מחצי מגרש, שתי שניות לסיום, וכן הניצחון על מכבי תל אביב הגדולה של שנות השבעים, שאותה אימן יהושע רוזין ושיחקו בה תנחום כהן-מינץ, טל ברודי ומיקי ברקוביץ'. בסיום עונת 1974/75 נשרה הקבוצה לליגה השנייה מהמקום ה-13.

לאחר 11 עונות בקריית חיים, לקראת עונת עונת 1975/1976 שוחרר מהקבוצה, ועבר לשמש כמאמן-שחקן באליצור חיפה מהליגה השלישית, שם שיחק עוד מספר שנים.

סך הכל שיחק אגם 11 עונות בליגה הראשונה, בהן קלע בממוצע 16.8 נקודות למשחק. אגם הוא מלך הסלים של הקבוצה בליגה הראשונה, עם 4308 נקודות.

בנבחרת ישראל רשם אגם 2 הופעות.

נכון לשנת 2022, יואב אגם ניצב במקום ה 28 ברשימת '[http://מנהלת%20ליגת%20העל%20בכדורסל קלעי כל הזמנים בליגת העל]'

==קישורים חיצוניים==
* [https://basket.co.il/all-time-players.asp?PlayerId=10031 פרופיל], קלעי כל הזמנים, אתר מנהלת הליגה

==הערות שוליים==

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:מאמני כדורסל ישראלים
קטגוריה:יגור: אישים
קטגוריה:כדורסלני הפועל קריית חיים
פהיניו

פהיניו (בספרדית: Manuel Fernandez Fernandez; 21 בינואר 1923 – 12 ביוני 2012) היה כדורגלן ספרדי, ששיחק בעמדת החלוץ.

==קריירה==
פהיניו הצטרף לקבוצה סלטה ויגו בשנת 1943, והפך שם לשחקן הרכב מידי. אף על פי שכבש רק 4 שערי ליגה בעונתו הראשונה, לאחר שקבוצתו חזרה לליגה הראשונה הוא כבש בכל עונה 15 שערים ומעלה עד עזיבתו ממנה. בעונת 1947/48 עזר לה להגיע למיקום הטוב ביותר שלה אי פעם בלה ליגה, מקום רביעי, תוך כדי שהוא גם זוכה בתואר הפיצ'יצ'י עם 21 שערים. בנוסף לכך הוא גם עזר לה להגיע באותה עונה לגמר הגביע הספרדי, אותו הפסידה לסביליה.

בקיץ 1948 פהיניו ומיגל מוניוס, ששיחק איתו באותו זמן בסלטה, חתמו בריאל מדריד שם המשיך פהיניו למצוא את הרשת פעמים רבות, וזכה בעונת 1951/1952 בתואר הפיצ'יצ'י השני שלו, לאחר שכבש 28 שערים. עם זאת, הוא איבד את מקומו בסגל לאחר הגעתו של אלפרדו די סטפנו, והביע את תסכולו בכך שמעולם לא יצא לו לשחק לצידו. בכל המסגרות פהיניו כבש 124 שערים ב-143 משחקים.

עד פרישתו בשנת 1957, בגיל 34, הוא ייצג בליגה הבכירה את דפורטיבו לה קורוניה, ואת גרנדה בליגה השנייה. הוא היה מאמן בקריירה שלו רק למשך שנה אחת ב-1956, בה אימן את דפורטיבו לה קורוניה. פהיניו ממוקם היום במקום ה-9 בטבלת הכובשים בכל הזמנים של הלה ליגה עם 210 שערים ב-278 הופעות.

בנבחרת ספרד ערך פהיניו 3 הופעות במשך 7 שנים. הוא כבש במשחק הבכורה שלו נגד שווייץ, ובמשחקו האחרון כבש צמד נגד אירלנד. שני המשחקים היו משחקי ידידות.

==חיים אישיים==
פהיניו נולד בשכונת סן פלייאו דה נביה בויגו שבספרד, בשנת 1923. הוא קיבל את כינויו משם משפחתו השני של אביו, פאניו. הוא היה ידוע כקורא נלהב של יצירותיהם של פיודור דוסטויבסקי ולב טולסטוי. הוא נפטר בבירת ספרד, מדריד, ב-12 ביוני 2012, בגיל 89.

==קישורים חיצוניים==

קטגוריה:מאמני דפורטיבו לה קורוניה
קטגוריה:מאמני כדורגל ספרדים
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני ריאל מדריד
קטגוריה:כדורגלני דפורטיבו לה קורוניה
קטגוריה:כדורגלני גרנדה
קטגוריה:כדורגלני סלטה ויגו
קטגוריה:חלוצי כדורגל ספרדים
קטגוריה:ספרדים שנולדו ב-1923
קטגוריה:ספרדים שנפטרו ב-2012
אלהים צוית לידידך בחירך

אלהים צוית לידידך בחירך הוא פיוט לברכת המזון של סעודת ברית מילה, שחיבר רבינו אפרים מבונא. 

הפיוט נתקבל בקהילות אשכנז המערביות, ונאמר בקהילות אלה בברכת הארץ אחרי המלים "יתברך שמך בפי כל חי תמיד לעולם ועד"; הוא לא נתקבל במנהג אשכנז המזרחי.

== היסטוריה ==
פיוטים לברכת המזון היו נפוצים למדי בארצות המזרח בימי הפריחה של הפייטנות, ופיוטים רבים כאלה נמצאו בגניזה, אך הם מאוד נדירים בקהילות אירופה, וזה הפיוט היחיד מסוג זה שהגיע למחזורים המודפסים.

אמירת הפיוט כנראה נחשבה למאורע חשוב או מיוחד. יוזפא שמש מתאר מקרה בו הוא מל תינוק בימי מגפת דבר בשנת ה'תכ"ו (1666). אחותו של התינוק נפטרה באותו שבוע מהמגפה, ועקב הנסיבות לא התקיימה סעודת ברית. הוא מספר שכדי לא להפסיד הזדמנות לומר את הפיוט, התאספו כמה מבני המשפחה הרחוקים יותר וקיימו סעודה מצומצמת ואמרו בברכת המזון שלה את הפיוט.

רבי דוד לידא כתב את שירו "דם ברית" במנגינה של "אלהים צוית".

==מבנה הפיוט==
הפיוט בנוי מבתים בני ארבעה טורים, כשבשלושת הטורים הראשונים שבכל בית חתום "אפרים מעיר בונא", והטור הרביעי בכל בית הוא ציטוט מפסוק. הטור השני שבכל בית מסתיים במילים "ברית עולם", וכשאומרים את הפיוט, נהוג שהמוהל הוא המזמן והוא אומר את כל הפיוט בקול רם, והקהל עונים "ברית עולם" בניגון מיוחד. כאשר נוהגים לערוך את הברית באמצעות שני מוהלים, אחד המוהלים מזמן, ושני המוהלים אומרים את בתי הפיוט לסירוגין.

==הערות שוליים==

קטגוריה:פיוטים לברית מילה
קטגוריה:ברכת המזון
יחסי גרמניה–פרגוואי

יחסי גרמניה–פרגוואי הם יחסי החוץ בין הרפובליקה של פרגוואי והרפובליקה הפדרלית של גרמניה.

== היסטוריה ==
שתי המדינות כוננו יחסים דיפלומטיים ביניהן ב-1 באוגוסט 1862, אולם היחסים נותקו במהלך מלחמת העולם השנייה, וחודשו שוב ב-1 באוקטובר 1952.

גרמניה סייעה לפרגוואי במיוחד לאחר סיום הדיקטטורה בדרך לדמוקרטיה, הן בהתמודדות עם פשעי זכויות האדם שבוצעו במהלך הדיקטטורה והן ברפורמות חוקיות, חלקן מבוססות על המודל הגרמני. דמותה של גרמניה בפרגוואי חיובית במיוחד. מהגרים רבים מגרמניה (נכון לשנת 2018: כ-25,000 איש) תרמו להתפתחות המדינה, ומוכרת מחויבותה של הממשלה הפדרלית לפיתוח ומדיניות תרבות.

קשריה של פרגוואי עם האיחוד האירופי, בפרט באמצעות חברותה באזור הסחר החופשי מרקוסור, צמחו בהתמדה בשנים האחרונות. ספרד וגרמניה הן שותפות חשובות במיוחד בין המדינות החברות באיחוד האירופי. חילופי הסחר עם גרמניה מסתכמים בכ-270 מיליון יורו בשנה. בעיקר מיוצאים מגרמניה חלקי רכב, מכונות ומוצרים כימיים (כ-171 מיליון יורו), ולהפך, בעיקר חומרי גלם, בפרט זרעי שמן ופירות, מיובאים מפרגוואי (כ-99 מיליון יורו). אם לוקחים בחשבון משלוחים של חברות סניף גרמניות בברזיל, ארגנטינה או ארצות הברית לפרגוואי, התוצאה היא חדירת שוק גרמנית הרבה יותר.

פרגוואי היא אחת המדינות העניות בדרום אמריקה עם חוסר איזון סוציו-אקונומי גדול. אף על פי שרמת העוני ירדה בשנים מאז 2003, נעצרה הירידה בשנים האחרונות, ומספרי העוני הם סביב 20-25% (מתוכם העוני הקיצוני כ-5%). גרמניה ממשיכה בשיתוף פעולה עם פרגוואי בפיתוח תוך התמקדות בפיתוח כפרי וניהול משאבים בר קיימא. לאלו מתווספים אמצעים בתחום ההכשרה המקצועית.

מכון התרבות הגרמני-פרגוואי (מרכז גתה) באסונסיון תורם תרומה מוכרת לחיי התרבות של הבירה עם המגוון של קורסי השפה ואירועי התרבות שלה. בשנים האחרונות פרויקטים לשימור התרבות מומנו יותר ויותר על ידי הממשלה הפדרלית הגרמנית.

== נציגויות דיפלומטיות ==
גרמניה מחזיקה בפרגוואי שגרירות באסונסיון ו-3 קונסוליות בסיודד דל אסטה, אנקרנסיון ונאו-חלבשטט. מאידך, פרגוואי מחזיקה בגרמניה שגרירות בברלין ו-4 קונסוליות בפרנקפורט, המבורג, מינכן ושטוטגרט.

==קישורים חיצוניים==

== הערות שוליים ==
אוניברסיטאס 21

אוניברסיטאס 21 (באנגלית: Universitas 21; בראשי תיבות: U21) היא רשת של 28 אוניברסיטאות עתירות מחקר, המאפשרת לחבריה לשתף פעולה על פני גבולות ולטפח חילופי ידע גלובליים. הרשת הוקמה במלבורן, מדינת ויקטוריה, שבאוסטרליה, בשנת 1997, עם 11 חברים, והיא גדלה וכללה עשרים ושבע אוניברסיטאות החברות בשמונה עשרה מדינות וטריטוריות שונות. הנהלת הקבוצה ממוקמת בברמינגהאם, אנגליה שממלכה המאוחדת. רשת אוניברסיטאס 21 מחויבים לקידום הערך הבינלאומי ושיתוף פעולה רב-לאומי. היא מקלה על העברת תוכניות, פעילויות ויוזמות, שלא ניתן היה לספק באמצעות אוניברסיטה אחת או באמצעות הסכמים דו-רוחביים.<ref>U21 Universitas21, U21 Members, Why join? [https://universitas21.com/sites/default/files/2019-10/U21_Flyer_6pp_RollFold_0718_v7_LR.pdf Information Leaflet]</ref>

האוניברסיטאות החברות משתפות פעולה בנושא ניידות הסטודנטים, יכולת ההעסקה של הסטודנטים, מעורבות החוקרים וחדשנות חינוכית. היא מציעה תחרויות סטודנטים הכוללות תזה של שלוש דקות (3MT) , אתגר החדשנות U21 / PwC ואת התצוגה RISE (השפעה אמיתית על חברה וסביבה).<ref>U21 Universitas21, Get Involved, RISE [https://universitas21.com/get-involved/student-competitions/rise/rise-showcase-2019 Showcase 2019-2020].</ref> אוניברסיטאס 21 מציעה הזדמנויות בינלאומיות לסטודנטים, תחרויות סטודנטים והזדמנויות מחקר מגוונות.

מאז שנת 2012, אוניברסיטאס 21 הזמינה את "דירוג U21 של מערכות השכלה גבוהה לאומיות". המופק על ידי חוקרים מאוניברסיטת מלבורן, דירוג זה נועד להראות אילו מדינות מייצרות "סביבה חזקה" המאפשרת לאוניברסיטאות לתרום לצמיחה, לספק חוויית סטודנטים איכותית ולעזור למוסדות להתחרות גלובלית. היא מעריכה את מעמדן של מערכות השכלה גבוהה לאומיות על ידי מתן דירוגים בארבעה תחומים רחבים: משאבים, סביבה, קישוריות ותפוקה. הדירוגים משולבים כדי לספק דירוג כללי ולאחר מכן, הדירוג מותאם על ידי התוצר מקומי גולמי (תמ"ג) לנפש, המאפשר להשוות בין מדינות בשלב דומה של פיתוח כלכלי.<ref>U21 Universitas21, [https://universitas21.com/rankings U21 Ranking of National Higher Education Systems].</ref><ref>U21 Universitas21, [https://universitas21.com/what-we-do/resources-and-publications Resources and Publications].</ref>
<ref>U21 Universitas21, [https://universitas21.com/sites/default/files/2019-04/Full%20Report%20and%20Cover.pdf U21 Ranking of National Higher Education Systems 2019].</ref>
לאוניברסיטאס 21 מעמד ייעוץ עם המועצה הכלכלית-חברתית של האומות המאוחדות. אוניברסיטאס 21 מתכננת להשתמש במעמדה כדי לקיים אינטראקטיביות רבה יותר עם האו"ם, במיוחד ביחס לעבודה שלה להשגת שבעה עשר יעדים לפיתוח בר-קיימא עד שנת 2030 - # Envision2030.<ref>United Nations, DESAD, #[https://www.un.org/development/desa/disabilities/envision2030.html Envision2030: 17 goals to transform the world for persons with disabilities].</ref>

== חברי הקבוצה ==

== ראו גם ==
* איגוד של אוניברסיטאות חבר העמים הבריטי
* ברית אוניברסיטאות יורו-טק
* ברית האוניברסיטאות האסיאתיות
* ברית פלוס
* הברית הבינלאומית לאוניברסיטאות מחקר
* הברית העולמית של אוניברסיטאות טכנולוגיות
* התאגדות אוניברסיטאות האוקיינוס השקט
* רשת אוניברסיטאות עולמית
* רשת אוניברסיטאות מטאריקי

== קישורים חיצוניים ==
==== אתרים רשמיים ====
* 
==== אתרי מדיה ועיתונות ====
* 
* [https://www.youtube.com/watch?v=jA6EEkXrTpI סרטון] תדמית באתר יוטיוב 

== הערות שוליים ==

*
קטגוריה:אוניברסיטאות ומכללות
קטגוריה:אוניברסיטאות ומכללות לפי מדינה
דין מלנקו

דין סימון (באנגלית: Dean Simon; נולד ב-4 באוגוסט 1960) הידוע יותר בשם הבמה שלו, דין מלנקו הוא מתאבק עבר אמריקאי. כיום, הוא מופיע בארגון ההיאבקות All Elite Wrestling (AEW) כמפיק בכיר. הוא מוכר בעיקר בשל תקופתו בארגונים Extreme Championship Wrestling ECW, New Japan Pro-Wrestling (NJPW), World Championship Wrestling (WCW), ו-World Wrestling Federation (WWF).

אף על פי שאף פעם לא כיהן כאלוף עולם, מלנקו נחל הצלחה בארגונים ECW, WCW ו-WWF, שבהם זכה בסך הכל ב-11 אליפויות. מגזין ההיאבקות Pro Wrestling Illustrated דירג אותו במקום הראשון בעולם לשנת 1997, והוא נכנס להיכל התהילה של ההארדקור בשנת 2015. המתאבק דניאל בריאן אמר עליו "המתאבק שגדלתי עליו הוא דין מלנקו". לאחר שפרש מהיאבקות, הוא עבד כסוכן עבור ה-WWE בין השנים 2001 ל-2019.

==חיים אישיים==

סימון הוא יהודי. לו ולאשתו יש יחדיו שלושה ילדים. הבכורה, לאריסה, נולדה ב-25 בדצמבר 1997. סימון עבר התקף לב במחצית השנייה של שנת 2010. בנובמבר 2013, הוא הובהל לבית החולים ולאחר מכן שוחרר לביתו מהטור האירופי של ה-WWE לאחר שסבל מכאבים בחזה.

==אליפויות והישגים==
* הישגים בארגון ההיאבקות Extreme Championship Wrestling - ECW
** אליפות הטלוויזיה של ECW (פעמיים)
** אליפות הזוגות העולמית של ECW (פעם אחת) <small> - עם כריס בנואה</small>
* היכל התהילה של ההארדקור
** שנת 2015
* הישגים בארגון ההיאבקות International Championship Wrestling Association - ICWA
** אליפות במשקל קל כבד של ICWA (פעם אחת)
* הישגים במגזין ההיאבקות Pro Wrestling Illustrated - PWI
** PWI דירג אותו במקום ה-1 מתוך 500 המתאבקים הטובים ביותר לשנת 1997
* הישגים בארגון ההיאבקות Suncoast Pro Wrestling - SPW
** אליפות הדרום במשקל כבד של SPW (פעם אחת)
* הישגים בארגון ההיאבקות World Championship Wrestling - WCW
** אליפות במשקל בינוני של WCW (4 פעמים)
** אליפות ארצות הברית במשקל כבד של WCW (פעם אחת)
** אליפות הזוגות העולמית של WCW (פעם אחת) <small> - עם כריס בנואה</small>
* הישגים בארגון ההיאבקות World Wrestling Federation - WWF
** אליפות במשקל קל כבד של ה-WWF (פעמיים)
* הישגים במגזין ההיאבקות Wrestling Observer Newsletter - WON
** פיוד השנה (1995) <small> - נגד אדי גאררו</small>
** המתאבק הטכני הטוב ביותר (1996, 1997)

==קישורים חיצוניים==

==הערות שוליים==

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-WCW
קטגוריה:אמריקאים שנולדו ב-1960
המוזיאון המוטורי של ריגה

המוזיאון המוטורי של ריגה (בלטבית: Rīgas motormuzejs) הוא המוזיאון הגדול ביותר למכוניות עתיקות במדינות הבלטיות. המוזיאון נמצא בריגה, בירת לטביה ומופעל על ידי יחידה ממשלתית השייכת למשרד התחבורה הלטבי. המוזיאון נוסד בשנת 1989 ביוזמת מועדון המכוניות העתיקות של לטביה (AAK) ובתכנונו של ויקטור ואלגום. בשנת 1992 הפך המוזיאון למוזיאון ממשלתי. באותה שנה הצטרף המוזיאון לאיגוד הבינלאומי למוזיאוני רכב ותקשורת. בשנת 2013 נסגר המוזיאון לשיפוצים וכל המכוניות הועברו לתצוגה זמנית בעיר רמבה. ביולי 2016 נפתח המוזיאון מחדש.

המוזיאון בנוי על פני 3 קומות של תצוגה בהן מוצגים דגמים ישנים של מרצדס, ב.מ.וו ורולס-רויס לצד מכוניות שיוצרו על ידי Russo-Balt, מפעל המכוניות הסובייטי שפעל בעיר בתחילת המאה העשרים. במקום קיימת תצוגה של "אוסף הקרמלין" - מכוניות שהיו שייכות לבכירים בממשל הסובייטי.

==קישורים חיצוניים==

* 
* [https://www.cnet.com/roadshow/pictures/riga-motor-museum-ussr-soviet-cars/ סקירת המכוניות המוצגות במוזיאון]

קטגוריה:מוזיאוני רכב
קטגוריה:ריגה: מוזיאונים
קלווין נאט

קלווין לאון נאט (באנגלית: Calvin Leon Natt; נולד ב-8 בינואר 1957) הוא כדורסלן עבר אמריקאי, אשר שיחק בליגת ה-NBA בין השנים 1979–1990. בעונת נבחר להשתתף במשחק האולסטאר כשחקן דנוור נאגטס, וממוצעיו הכוללים לאורך 11 עונותיו ב-NBA הם 17.2 נקודות, 6.8 ריבאונדים ו-2.2 אסיסטים למשחק. אחיו הצעיר קני נאט היה אף הוא כדורסלן מקצועי בין השנים 1980–1989, ומאז שנת 1994 משמש כמאמן כדורסל.

==קריירת מכללות==
נאט נולד בעיר מונרו שבלואיזיאנה, וגדל בבאסטרופ הסמוכה. בין השנים 1975–1979 למד באוניברסיטת לואיזיאנה במונרו, וב-4 עונותיו בקבוצת הכדורסל שלה רשם ממוצעים של 23.9 נקודות ו-11.9 ריבאונדים למשחק. בעונתו האחרונה, 1978/1979, זכה בתואר שחקן העונה של מחוז TAAC, ונבחר לחמישייה השנייה של העונה בליגת המכללות (Second-team All-American).

==קריירה מקצועית==
בדראפט ה-NBA{{כ}} 1979 נבחר נאט בבחירה השמינית, על ידי ניו ג'רזי נטס. במחצית הראשונה של עונת הרוקי שלו הצטיין בניו ג'רזי, והעמיד ממוצעים של 19.7 נקודות ו-9.7 ריבאונדים למשחק.

בפברואר 1980, לאחר 53 משחקים בלבד עם הנטס, הועבר נאט בטרייד לפורטלנד טרייל בלייזרס בתמורה למוריס לוקאס ושתי בחירות דראפט עתידיות. ב-4 וחצי עונותיו בפורטלנד היה אחד השחקנים הבולטים בקבוצתו, לצד ג'ים פקסון ומייקל תומפסון, ורשם ממוצעים של 17.2 נקודות ו-6.9 ריבאונדים למשחק. ב-4 מתוך 5 העונות העפילו הטרייל בלייזרס לשלב הפלייאוף, אך לאורך התקופה ניצחו סדרת פלייאוף אחת בלבד ().

לקראת עונת הועבר יחד עם פאט ליבר, ויין קופר ושתי בחירות דראפט עתידיות לדנוור נאגטס, בתמורה לקיקי ואנדוויי. בעונתו הראשונה בדנוור קלע שיא קריירה של 23.3 נקודות בממוצע למשחק, נבחר להשתתף במשחק האולסטאר של ה-NBA, והוביל את הקבוצה לצד אלכס אינגליש למאזן השני בטיבו באזור המערבי, 52–30. בפלייאוף 1985 גברו הנאגטס על סן אנטוניו ספרס (3–2) ויוטה ג'אז (4–1), בדרך למפגש מול לוס אנג'לס לייקרס בגמר המערב. בסדרה מול הלייקרס המשיך נאט להציג יכולת טובה, עם 22.4 נקודות למשחק, אך קבוצתו הפסידה בתוצאה 1–4 מול האלופה שבדרך. במשחק הראשון של פלייאוף קלע נאט שיא קריירה של 40 נקודות מול פורטלנד, עליה גברה דנוור בטרם הפסידה מול יוסטון רוקטס בחצי גמר המערב. במשחק הראשון של עונת סבל נאט מקרע בגיד האכילס של רגלו הימנית, ונאלץ להחמיץ את כל המשך העונה. בעוד שב-7 עונותיו עד לפציעה קלע 18.4 נקודות בממוצע למשחק, ב-4 עונותיו מאז הפציעה שותף ב-65 משחקים בלבד וקלע 7.2 נקודות למשחק.

בינואר 1989 נשלח לצד ג'יי וינסנט בטרייד לסן אנטוניו ספרס, בתמורה לדייב גרינווד ודרווין קוק. לאחר 10 משחקים בסן אנטוניו שוחרר נאט מהקבוצה. בעונת , אשר הייתה האחרונה בקריירה שלו, שיחק עבור אינדיאנה פייסרס.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:לואיזיאנה: כדורסלנים
קטגוריה:בחירות דראפט של ניו ג'רזי נטס
קטגוריה:כדורסלני ניו ג'רזי נטס
קטגוריה:כדורסלני פורטלנד טרייל בלייזרס
קטגוריה:כדורסלני דנוור נאגטס
קטגוריה:כדורסלני סן אנטוניו ספרס
קטגוריה:כדורסלני אינדיאנה פייסרס
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1957
פקה קיטומקי

פֶּקָּה קִיטוֹמָקִי (בפינית: Pekka Kytömäki; נולד בשנת 1975) הוא משורר פיני.

==ביוגרפיה==
פקה קיטומקי נולד בעיר המנלינה, שבדרום פינלנד.

למד במחלקה לאנגלית של אוניברסיטת טמפרה. החל משנת 1999 (עם סיום לימודיו) ועד היום (2020) עובד במשרד תרגום. בשנת 2012, בגיל 37, החל לחבר שירים, ובשנת 2015 יצאה לאור אסופת השירים הראשונה שלו, "ללא הכנה לחורף" (Ei talvikunnossapitoa).

אחדים משיריו תורגמו לאנגלית בידי דוֹנַלְד אָדַמְסוֹן וראו אור באסופה דו-לשונית בשנת 2017. תרגומים עבריים של אחדים משיריו ראו אור בספר חסד ויערות, אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל.

קיטומקי מתגורר עם משפחתו בעיר טמפרה, שבדרום-מערב פינלנד.

==ספריו==
* "ללא הכנה לחורף" (2015)
* "האור בוקע מבעד לחושך" (2016)
* "החשיבה מגלגלת – שירים חוזרים ונשנים" (2018)
* "הצתה" (2020)
* "אישוני ההיסטוריה" (2023)

== לקריאה נוספת ==

* רמי סערי (משורר, עורך ומתרגם), חסד ויערות – אסופת משוררים פינים צעירים, הוצאת כרמל, 2020, עמודים 19–29.

==קישורים חיצוניים==

* [https://www.ramisaari.com/pk5/ חמישה משירי פקה קיטומקי] בתרגום רמי סערי לעברית

==הערות שוליים==

קטגוריה:משוררים פינים
קטגוריה:פינים שנולדו ב-1975